CELEX: 31996R1575
Language: el
Date: 1996-07-30 00:00:00
Title: Κανονισμός (ΕΚ) αριθ. 1575/96 του Συμβουλίου της 30ής Ιουλίου 1996 για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών, και την κατάργηση του κανονισμού (ΕΟΚ) αριθ. 1541/93

Avis juridique important

|

31996R1575

Κανονισμός (ΕΚ) αριθ. 1575/96 του Συμβουλίου της 30ής Ιουλίου 1996 για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών, και την κατάργηση του κανονισμού (ΕΟΚ) αριθ. 1541/93  

Επίσημη Εφημερίδα αριθ. L 206 της 16/08/1996 σ. 0001 - 0002

ΚΑΝΟΝΙΣΜΟΣ (ΕΚ) αριθ. 1575/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών, και την κατάργηση του κανονισμού (ΕΟΚ) αριθ. 1541/93ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),Εκτιμώντας:ότι το πλεονέκτημα των αντισταθμιστικών πληρωμών για τις αροτραίες καλλιέργειες που προβλέπονται από τον κανονισμό (ΕΟΚ) αριθ. 1765/92 του Συμβουλίου (4) εξαρτάται από την εφαρμογή της υποχρεωτικής παύσης της καλλιέργειας από τους ενδιαφερόμενους παραγωγούς 7 ότι, για να αποφευχθεί ότι η εν λόγω υποχρεωτική παύση της καλλιέργειας θα εφαρμόζεται μόνο στις περιθωριακές εκτάσεις μιας εκμετάλλευσης, έχει προβλεφτεί ότι η εν λόγω παύση της καλλιέργειας πρέπει να βασίζεται στην εναλλαγή 7 ότι έχει επίσης προβλεφτεί ότι η εν λόγω παύση της καλλιέργειας μπορεί να εφαρμόζεται υπό άλλη μορφή πλην της εναλλακτικής, μέσω αύξησης του ποσοστού σε σχέση με την εναλλακτική παύση της καλλιέργειας 7ότι η εμπειρία απέδειξε ότι οι παραγωγοί προτιμούν σαφώς άλλη μορφή παύσης της καλλιέργειας από εκείνη που βασίζεται στην εναλλαγή, λαμβανομένης υπόψη της απλούστευσης που μπορεί να προκύψει όσον αφορά τη διαχείριση του σχεδίου τους καλλιέργειας 7 ότι, εξάλλου, ένα ενιαίο ποσοστό παύσης της καλλιέργειας είναι περισσότερο ενδεδειγμένο για τους σκοπούς της παύσης της καλλιέργειας γαιών ως μέσο διαχείρισης των αγορών αροτραίων καλλιεργειών 7 ότι, κατά συνέπεια, είναι σκόπιμο να μην απαιτείται πλέον η εφαρμογή της υποχρεωτικής παύσης της καλλιέργειας υπό εναλλακτική μορφή και να καθοριστεί ένα ενιαίο ποσοστό παύσης της καλλιέργειας 7 ότι, εντούτοις, η κατάργηση της υποχρέωσης για εναλλαγή δεν θα πρέπει να οδηγήσει στην αποδυνάμωση της μεταρρύθμισης της κοινής γεωργικής πολιτικής στον τομέα των αροτραίων καλλιεργειών, όσον αφορά τον έλεγχο της παραγωγής 7 ότι ενδείκνυται να ληφθεί αυτή η αναγκαιότητα υπόψη κατά τον καθορισμό του ενιαίου ποσοστού υποχρεωτικής παύσης της καλλιέργειας 7ότι ο καθορισμός ενός ενιαίου ποσοστού παύσης της καλλιέργειας οδηγεί στην κατάργηση του κανονισμού (ΕΟΚ) αριθ. 1541/93 του Συμβουλίου, της 14ης Ιουνίου 1993, για τον καθορισμό του ποσοστού της παύσης της καλλιέργειας γαιών χωρίς σύστημα εναλλαγής που αναφέρεται στο άρθρο 7 του κανονισμού (ΕΟΚ) αριθ. 1765/92 (5) 7ότι, εξάλλου, με τον καθορισμό ενός εναίου ποστοστού παύσης της καλλιέργειας, το ποσοστό της υποχρεωτικής παύσης της καλλιέργειας θα είναι το ίδιο σε ολόκληρη την Κοινότητα 7 ότι θα πρέπει επομένως να καταστεί ενιαίο το συμπληρωματικό ποσοστό παύσης της καλλιέργειας σε περίπτωση μεταβίβασης της παύσης της καλλιέργειας μεταξύ των κατόχων γεωργικών εκμεταλλεύσεων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 1765/92 τροποποιείται ως ακολούθως:1. Στο άρθρο 5 παράγραφος 1 στοιχείο ε), οι όροι «με σύστημα εναλλαγής» καταργούνται.2. Στο άρθρο 7:α) το δεύτερο και τρίτο εδάφιο της παραγράφου 1 αντικαθίστανται από το ακόλουθο κείμενο:«Η υποχρέωση της παύσης καλλιέργειας γαιών καθορίζεται σε 17,5 %.» 7β) στο πρώτο εδάφιο της δεύτερης περίπτωσης της παραγράφου 7, οι δύο τελευταίες φράσεις αντικαθίστανται από το ακόλουθο κείμενο:«Το ποστοστό της παύσης καλλιέργειας που αναφέρεται στην παράγραφο 1 αυξάνεται κατά τρεις εκατοστιαίες μονάδες.» 7γ) στην παράγραφο 7, το τελευταίο εδάφιο καταργείται.3. Στο άρθρο 12 όγδοη περίπτωση οι όροι «τις άλλες μορφές παύσης καλλιέργειας γαιών εκτός από την εναλλαγή» καταργούνται.Άρθρο 2Ο κανονισμός (ΕΟΚ) αριθ. 1541/93 καταργείται.Άρθρο 3Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την περίοδο 1997/98.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Ιουλίου 1996.Για το ΣυμβούλιοΟ ΠρόεδροςH. COVENEY(1) ΕΕ αριθ. C 125 της 27. 4. 1996, σ. 1.(2) ΕΕ αριθ. C 166 της 10. 6. 1996.(3) ΕΕ αριθ. C 204 της 15. 7. 1996, σ. 57.(4) ΕΕ αριθ. L 181 της 1. 7. 1992, σ. 12 7 κανονισμός όπως τροποποίηθηκε τελευταία από τον κανονισμό (ΕΚ) αριθ. 2989/95 (ΕΕ αριθ. L 312 της 23. 12. 1995, σ. 5).(5) ΕΕ αριθ. L 154 της 25. 6. 1993, σ. 1.